สมุทรสาครตรวจวัดควันดำรถราชการตามมาตรการควบคุมกำกับ ดูแล และแก้ไขปัญหาฝุ่นละออง PM 2.5

วันนี้ (9 มกราคม 2567) เวลา 10.00 น. ที่บริเวณลานจอดรถองค์การบริหารส่วนจังหวัดสมุทรสาคร นายวรณัฎฐ์ หนูรอต รองผู้ว่าราชการจังหวัดสมุทรสาคร ร่วมสังเกตุการณ์การตรวจวัดควันดำรถยนต์ราชการในศูนย์ราชการจังหวัดสมุทรสาคร ตามมาตรการป้องกันและแก้ไขปัญหามลพิษทางอากาศจากฝุ่นละอองขนาดเล็ก (PM 2.5) ในพื้นที่จังหวัดสมุทรสาคร โดยมีนายอุดม ไกรวัตนุสสรณ์ นายกองค์การบริหารส่วนจังหวัดสมุทรสาคร, นางทัตพร คงเพชร ขนส่งจังหวัดสมุทรสาคร, นายวัฒนา พรประเสริฐ ผู้อำนวยการสำนักงานทรัพยากรธรรมชาติและสิ่งแวดล้อมจังหวัดสมุทรสาคร, นายธราเทพ กุลพานิช ผู้อำนวยการสำนักงานสิ่งแวดล้อมและควบคุมมลพิษที่ 5, ร้อยตำรวจตรีสัณฐิติ ธรรมใจ หัวหน้าสำนักงานป้องกันและบรรเทาสาธารณภัยจังหวัดสมุทรสาคร, นางสายเพชร จังกาจิตต์ ประชาสัมพันธ์จังหวัดสมุทรสาคร และนางสุภาพ ศรีจันทร์ ผู้อำนวยการส่วนสิ่งแวดล้อมทรัพยากรธรรมชาติและสิ่งแวดล้อมจังหวัด เข้าร่วมสังเกตการณ์การตรวจฯ ในครั้งนี้

สำหรับ การตรวจวัดควันดำรถยนต์ราชการในศูนย์ราชการจังหวัดสมุทรสาคร ตามมาตรการป้องกันและแก้ไขปัญหามลพิษทางอากาศจากฝุ่นละอองขนาดเล็ก (PM 2.5) ในพื้นที่จังหวัดสมุทรสาคร โดยตรวจระบบความทึบแสง ซึ่งได้มีการตั้งจุดตรวจวัด จำนวน 2 จุด ซึ่งมีเจ้าหน้าที่จากสำนักงานขนส่งจังหวัด สำนักงานทรัพยากรธรรมชาติและสิ่งแวดล้อมจังหวัด และสำนักงานสิ่งแวดล้อมและควบคุมมลพิษที่ 5 เป็นผู้ดำเนินการตรวจควันดำ ซึ่งก็มีรถราชการเข้าร่วมการตรวจควันดำ จำนวน 54 คัน ซึ่งผลการตรวจในช่วงเช้ามีรถราชการเข้าร่วมการตรวจ 14 คัน พบมีควันดำเกินมาตรฐาน 2 คัน ซึ่งก็ได้มีการสั่งให้ดำเนินการแก้ไขโดยเร็วที่สุด

กรมการขนส่งทางบก ได้เริ่มใช้เกณฑ์ตรวจวัดควันดำจากท่อไอเสียใหม่ ตามประกาศกระทรวงทรัพยากรธรรมชาติและสิ่งแวดล้อม เรื่อง กำหนดมาตรฐานค่าควันดำของรถยนต์ แบบจุดระเบิดด้วยการอัก พ.ศ.2564 ด้วยเครื่องมือและวิธีการตรวจวัด จำนวน 2 ระบบ ได้แก่ ระบบความทึกแสง เดิมไม่เกิน 45% ปรับเป็นไม่เกิน30% และระบบกระดาษกรอง เดินไม่เกิน 50% ปรับเป็นไม่เกิน 40% ซึ่งมีผลบังคับใช้มาตั้งแต่วันที่ 13 เมษายน 2565 เป็นต้นมา

หากเป็นรถส่วนบุคคลถ้าตรวจแล้วควันดำเกินมาตรฐานที่กำหนด มีมีการเปรียบเทียบปรับ 5,000 บาทและพ่นห้ามใช้ จนกว่าเจ้าของรถจะนำรถไปแก้ไขสภาพเครื่องยนต์ไม่ให้มีค่าควันดำเกินกำหนดและนำมาตรวจสภาพอีกครั้งจนผ่าน ซึ่งวิธีแก้ไขรถที่ปล่อยควันดำเบื้องต้น ได้แก่ ทำความสะอาดหรือเปลี่ยนกรองอากาศใหม่ เลี่ยนกรองน้ำมันเชื้อเพลิงตามระยะเวลา เปลี่ยนน้ำมันเครื่องและกรองน้ำมันเครื่องตามระยะเวลา ปรับตั้งปั๊มน้ำมันเชื้อเพลิงตั้งจังหวะการฉีดเชื้อเพลิงให้ถูกต้อง ตรวจเช็กและปรับตั้งหัวฉีดน้ำมันเชื้อเพลิงให้เป็นละอองและมีแรงดัน และตรวจเช็ก ซ่อมเครื่องยนต์ให้อยู่ในสภาพที่สมบูรณ์อยู่เสมอ เป็นต้น ........//